যুদ্ধকালীন সময়ে তাঁর মতো নীতিবোধ, মানবিক গুণাবলী আর সামরিক বিদ্যায় উচ্চ শিক্ষিত জাতীয় নেতা আর কেউ ছিলেন না। তিনি ছিলেন সামরিক বাহিনীতে উচ্চ শিক্ষায়, রণকৌশলে,ব্যক্তিত্বে ও সেবার মানসিকতায় সবার সেরা। তিনি ছিলেন প্রত্যুৎপন্নমতি। তড়িৎ সিদ্ধান্ত নিতে পারঙ্গম। দেশের প্রতি অসীম মমতা তিনি সর্বদা হৃদয়ে লালন করতেন। স্বাধীন দেশে সব সময় তিনি তাঁর নীতিতে অটল থেকেছেন। সময়ের প্রয়োজনে দেশ মাতৃকার ডাকে সাড়া দিয়েছেন। নিস্বার্থভাবে জনগনের মঙ্গলের জন্য যা ভালো মনে করেছেন তা করেছেন। তিনি দেশের জন্য সাহসী সিদ্ধান্ত নিতে কভু পিছ পা হননি। শুধু মুক্তিযুদ্ধে নয়, বঙ্গবীর ওসমানী আজীবন নিজেকে বিলিয়ে দিয়ে দেশকে ভালোবেসে গেছেন।